CELEX: 
Language: el
Date: 2019-12-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά εξαίρεση για τη χρήση καδμίου σε ορισμένες λυχνίες ανθεκτικών στην ακτινοβολία βιντεοκαμερών

ΕΥΡΩΠΑΪΚΗ
                            ΕΠΙΤΡΟΠΗ
                                                   Βρυξέλλες, 17.12.2019
                                                   C(2019) 9071 final
             ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                      της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του
         Συμβουλίου όσον αφορά εξαίρεση για τη χρήση καδμίου σε ορισμένες λυχνίες
                       ανθεκτικών στην ακτινοβολία βιντεοκαμερών
                     (Κείμενο που παρουσιάζει ενδιαφέρον για τον ΕΟΧ)
EL                                                                                    EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.        ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η παρούσα κατ’ εξουσιοδότηση οδηγία της Επιτροπής τροποποιεί, για τους σκοπούς της
   προσαρμογής στην τεχνική πρόοδο, το παράρτημα IV της οδηγίας 2011/65/ΕΕ του
   Ευρωπαϊκού Κοινοβουλίου και του Συμβουλίου για τον περιορισμό της χρήσης ορισμένων
   επικίνδυνων ουσιών σε ηλεκτρικό και ηλεκτρονικό εξοπλισμό (αναδιατύπωση)1 (RoHS 2)
   όσον αφορά εξαίρεση για ειδικές εφαρμογές που περιέχουν κάδμιο.
   Η οδηγία RoHS 2 περιορίζει τη χρήση ορισμένων επικίνδυνων ουσιών σε ηλεκτρικό και
   ηλεκτρονικό εξοπλισμό, όπως προβλέπεται στο άρθρο 4. Η εν λόγω πράξη τέθηκε σε ισχύ
   στις 21 Ιουλίου 2011.
   Οι ουσίες που επί του παρόντος υπόκεινται σε περιορισμό, όπως παρατίθενται στο
   παράρτημα ΙΙ της οδηγίας RoHS 2, είναι οι ακόλουθες: μόλυβδος, υδράργυρος, κάδμιο,
   εξασθενές χρώμιο, πολυβρωμοδιφαινύλια (PBB), πολυβρωμοδιφαινυλαιθέρες (PBDE),
   φθαλικό δις(2-αιθυλεξύλιο) (DEHP), φθαλικό βενζύλιο βουτύλιο (BBP), φθαλικό διβουτύλιο
   (DBP) και φθαλικό διισοβουτύλιο (DIBP). Τα παραρτήματα III και IV της οδηγίας RoHS 2
   παραθέτουν τα υλικά και τα κατασκευαστικά στοιχεία ηλεκτρικού και ηλεκτρονικού
   εξοπλισμού («ΗΗΕ») για ειδικές εφαρμογές οι οποίες εξαιρούνται από τον περιορισμό
   χρήσης ουσιών του άρθρου 4 παράγραφος 1 της οδηγίας RoHS 2.
   Το άρθρο 5 προβλέπει την προσαρμογή των παραρτημάτων III και IV στην επιστημονική και
   τεχνική πρόοδο (προσθήκη, ανανέωση, τροποποιήσεις και ανάκληση εξαιρέσεων). Σύμφωνα
   με το άρθρο 5 παράγραφος 1 στοιχείο α), στα παραρτήματα III και IV προστίθενται
   εξαιρέσεις μόνον εφόσον η προσθήκη δεν αποδυναμώνει την προστασία του περιβάλλοντος
   και της υγείας που παρέχεται από τον κανονισμό (ΕΚ) αριθ. 1907/20062 και εφόσον
   συντρέχει μια από τις ακόλουθες προϋποθέσεις: η εξάλειψη ή υποκατάστασή τους με αλλαγές
   στον σχεδιασμό ή με υλικά και κατασκευαστικά στοιχεία που δεν απαιτούν τη
   χρησιμοποίηση υλικών ή ουσιών που αναφέρονται στο παράρτημα II είναι επιστημονικώς ή
   τεχνικώς ανέφικτη· δεν διασφαλίζεται η αξιοπιστία των υποκαταστάτων· ή οι συνολικές
   αρνητικές επιπτώσεις της υποκατάστασης για το περιβάλλον, την υγεία και την ασφάλεια των
   καταναλωτών ενδέχεται να είναι σημαντικότερες από τα συνολικά οφέλη της για το
   περιβάλλον, την υγεία και την ασφάλεια των καταναλωτών.
   Επιπροσθέτως, το άρθρο 5 παράγραφος 1 προβλέπει ότι η Ευρωπαϊκή Επιτροπή (η
   «Επιτροπή») περιλαμβάνει στους καταλόγους των παραρτημάτων III και ΙV υλικά και
   κατασκευαστικά στοιχεία ΗΗΕ για ειδικές εφαρμογές μέσω κατ’ εξουσιοδότηση πράξεων
   σύμφωνα με το άρθρο 20. Το άρθρο 5 παράγραφος 3 και το παράρτημα V καθορίζουν τη
   διαδικασία υποβολής αίτησης για τη χορήγηση, την ανανέωση ή την ανάκληση εξαίρεσης.
   2.        ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Μετά τη δημοσίευση της οδηγίας RoHS 2, η Επιτροπή έχει λάβει πολλά3 αιτήματα από
   οικονομικούς φορείς, σύμφωνα με τις διατάξεις του άρθρου 5 παράγραφος 3 και του
   παραρτήματος V, τόσο για τη χορήγηση νέων εξαιρέσεων όσο και για την ανανέωση
   υφιστάμενων εξαιρέσεων.
   1
           ΕΕ L 174 της 1.7.2011, σ. 88.
   2
           ΕΕ L 396 της 30.12.2006, σ. 1.
   3
           Ο              κατάλογος            είναι           διαθέσιμος   στη    διεύθυνση:
           http://ec.europa.eu/environment/waste/rohs_eee/adaptation_en.htm
EL                                                      1                                     EL
 ---pagebreak---    Τον Δεκέμβριο του 2015 η Επιτροπή έλαβε αίτημα για νέα εξαίρεση για τη χρήση καδμίου σε
   βιντεοκάμερες σχεδιασμένες για χρήση σε περιβάλλοντα όπου εκτίθενται σε ιοντίζουσα
   ακτινοβολία με ρυθμό δόσης άνω των 100 Gy/ώρα και συνολική δόση άνω των 100 kGy, και
   με κεντρική ανάλυση άνω των 450 τηλεοπτικών γραμμών (αίτημα αριθ. A-2016).
   Η Επιτροπή, προκειμένου να αξιολογήσει την αίτηση εξαίρεσης, διεξήγαγε μελέτη για τη
   διενέργεια της απαιτούμενης τεχνικής και επιστημονικής αξιολόγησης, καθώς και
   διαδικτυακή ανοιχτή διαβούλευση4 διάρκειας οκτώ εβδομάδων με τα ενδιαφερόμενα μέρη
   σχετικά με την αίτηση. Στη διαβούλευση με τα ενδιαφερόμενα μέρη υποβλήθηκε μία
   συνεισφορά.
   Η τελική έκθεση που περιέχει την αξιολόγηση της αίτησης έχει δημοσιευτεί5· τα
   ενδιαφερόμενα μέρη ενημερώθηκαν σχετικά.
   Στη συνέχεια, η Επιτροπή ζήτησε τη γνώμη της ομάδας εμπειρογνωμόνων των κρατών μελών
   για τις κατ’ εξουσιοδότηση πράξεις βάσει της οδηγίας RoHS 2 κατά τη διάρκεια συνάντησης
   εμπειρογνωμόνων στις 22 Σεπτεμβρίου 2017. Οι εμπειρογνώμονες συμφώνησαν με το σχέδιο
   που υποβλήθηκε, ενώ μεγάλη ομάδα εμπειρογνωμόνων δεν εξέφρασε γνώμη. Σύμφωνα με τις
   κατευθυντήριες γραμμές για τη βελτίωση της νομοθεσίας, το σχέδιο κατ’ εξουσιοδότηση
   οδηγίας δημοσιεύθηκε στη διαδικτυακή πύλη για τη βελτίωση της νομοθεσίας επί τέσσερις
   εβδομάδες, προς σχολιασμό από το κοινό. Δεν ελήφθησαν παρατηρήσεις. Όλες οι ενέργειες
   που απαιτούνται για εξαιρέσεις από τον περιορισμό χρήσης ουσιών σύμφωνα με το άρθρο 5
   παράγραφοι 3 έως 7 έχουν πραγματοποιηθεί6. Το Συμβούλιο και το Ευρωπαϊκό Κοινοβούλιο
   ενημερώθηκαν σχετικά με όλες τις δραστηριότητες.
   Η τελική έκθεση επισήμανε ιδίως τις ακόλουθες τεχνικές πληροφορίες και την ακόλουθη
   αξιολόγηση:
            Βιντεοκάμερες ανθεκτικές στην ακτινοβολία χρησιμοποιούνται για δραστηριότητες
             επιθεώρησης και γενικής επιτήρησης σε πυρηνικούς σταθμούς ηλεκτροπαραγωγής,
             καθώς και σε εγκαταστάσεις επεξεργασίας αποβλήτων πυρηνικών καυσίμων. Για
             αντοχή σε υψηλά επίπεδα ακτινοβολίας ειδικά για τις εν λόγω εγκαταστάσεις με
             παράλληλη επίτευξη επαρκούς επιπέδου οπτικών επιδόσεων, απαιτούνται
             εξειδικευμένες λυχνίες κάμερας με στρώμα περιεκτικότητας 58,7 % σε κάδμιο κατά βάρος.
            Επί του παρόντος, δεν υπάρχουν διαθέσιμες στην αγορά εναλλακτικές λύσεις χωρίς
             κάδμιο που θα παρείχαν τον αναγκαίο συνδυασμό οπτικών επιδόσεων και επαρκούς
             αντοχής στην ακτινοβολία.
   Οι εφαρμογές τις οποίες αφορά το αίτημα εξαίρεσης εμπίπτουν στην κατηγορία 97· συνεπώς,
   το αίτημα εξαίρεσης αφορά το παράρτημα IV της οδηγίας 2011/65/ΕΕ. Από τα αποτελέσματα
   της αξιολόγησης προκύπτει ότι η εν λόγω εξαίρεση δεν θα αποδυναμώσει την προστασία του
   4
           Περίοδος διαβούλευσης: από τις 28 Οκτωβρίου έως τις 22 Δεκεμβρίου 2016.
   5
           https://publications.europa.eu/en/publication-detail/-/publication/e8c8a008-3e99-11e7-a08e-
           01aa75ed71a1
   6
           Στον ιστότοπο της Επιτροπής παρατίθεται ο κατάλογος των απαιτούμενων διοικητικών ενεργειών.
           Ενημέρωση για το στάδιο στο οποίο βρίσκεται η διαδικασία για κάθε σχέδιο κατ’ εξουσιοδότηση
           πράξης είναι διαθέσιμη στο διοργανικό μητρώο των κατ’ εξουσιοδότηση πράξεων, στη διεύθυνση
           https://webgate.ec.europa.eu/regdel/#/home.
   7
           Οι κατηγορίες που απαριθμούνται στο παράρτημα I της οδηγίας 2011/65/ΕΕ είναι οι εξής: 1. Μεγάλες
           οικιακές συσκευές· 2. Μικρές οικιακές συσκευές· 3. Εξοπλισμός τεχνολογίας πληροφοριών και
           τηλεπικοινωνιών· 4. Καταναλωτικά είδη· 5. Είδη φωτισμού· 6. Ηλεκτρικά και ηλεκτρονικά εργαλεία·
           7. Παιχνίδια και εξοπλισμός αναψυχής και αθλητισμού· 8. Ιατροτεχνολογικά προϊόντα· 9. Όργανα
           παρακολούθησης και ελέγχου, συμπεριλαμβανομένων των βιομηχανικών· 10. Αυτόματοι διανομείς·
           11. Άλλα είδη ΗΗΕ που δεν καλύπτονται από καμία από τις ανωτέρω κατηγορίες.
EL                                                        2                                                 EL
 ---pagebreak---    περιβάλλοντος και της υγείας που παρέχεται από τον κανονισμό (ΕΚ) αριθ. 1907/2006
   (REACH), σύμφωνα με το άρθρο 5 της οδηγίας 2011/65/ΕΕ. Επιπλέον, τουλάχιστον ένα από
   τα σχετικά κριτήρια που προσδιορίζονται στο άρθρο 5 παράγραφος 1 στοιχείο α)
   ικανοποιείται από το αίτημα εξαίρεσης: δεδομένου ότι, για τις οικείες εφαρμογές, δεν
   υπάρχουν διαθέσιμες αξιόπιστες εναλλακτικές λύσεις σήμερα ούτε είναι πιθανόν να
   κυκλοφορήσουν σύντομα στην αγορά, η χορήγηση της εξαίρεσης με τη μέγιστη περίοδο
   ισχύος επτά ετών είναι δικαιολογημένη. Δεδομένου ότι δεν υπάρχουν ακόμη διαθέσιμα
   αξιόπιστα υποκατάστατα, δεν πρέπει να αναμένονται αρνητικές κοινωνικοοικονομικές
   επιπτώσεις από την υποκατάσταση για την εν λόγω περίοδο. Η χορηγούμενη περίοδος ισχύος
   δεν αναμένεται να έχει αρνητικές επιπτώσεις στην καινοτομία.
   3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η κατ’ εξουσιοδότηση οδηγία προβλέπει εξαίρεση από τους περιορισμούς του άρθρου 4
   παράγραφος 1 για τη χρήση καδμίου σε ειδικές εφαρμογές, η οποία θα καταχωριστεί στο
   παράρτημα IV της οδηγίας 2011/65/EΕ.
   Η πράξη είναι κατ’ εξουσιοδότηση οδηγία, όπως ορίζει η οδηγία 2011/65/ΕΕ, και,
   ειδικότερα, πληροί τις σχετικές απαιτήσεις του άρθρου 5 παράγραφος 1 στοιχείο α) της εν
   λόγω οδηγίας.
   Σκοπός της κατ’ εξουσιοδότηση οδηγίας είναι, αφενός, η συμβολή στην προστασία της
   ανθρώπινης υγείας και του περιβάλλοντος, και, αφετέρου, η προσέγγιση των διατάξεων για
   τη λειτουργία της εσωτερικής αγοράς στον τομέα του ηλεκτρικού και ηλεκτρονικού
   εξοπλισμού· προς τούτο επιτρέπει τη χρήση κατά τα άλλα απαγορευμένων ουσιών για ειδικές
   εφαρμογές, σύμφωνα με τις διατάξεις και υπό τους όρους της οδηγίας RoHS 2 και με τη
   διαδικασία που αυτή προβλέπει για την προσαρμογή των παραρτημάτων III και IV στην
   επιστημονική και τεχνική πρόοδο.
   Σύμφωνα με την αρχή της αναλογικότητας, το μέτρο δεν υπερβαίνει τα αναγκαία για την
   επίτευξη του στόχου του.
   Η πρόταση δεν έχει επιπτώσεις στον προϋπολογισμό της ΕΕ.
EL                                              3                                          EL
 ---pagebreak---              ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                          της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
     του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του
         Συμβουλίου όσον αφορά εξαίρεση για τη χρήση καδμίου σε ορισμένες λυχνίες
                           ανθεκτικών στην ακτινοβολία βιντεοκαμερών
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου,
   της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε
   ηλεκτρικό και ηλεκτρονικό εξοπλισμό8, και ιδίως το άρθρο 5 παράγραφος 1 στοιχείο α),
   Εκτιμώντας τα ακόλουθα:
   (1)    Η οδηγία 2011/65/ΕΕ επιβάλλει στα κράτη μέλη να διασφαλίζουν ότι ο ηλεκτρικός
          και ηλεκτρονικός εξοπλισμός που διατίθεται στην αγορά δεν περιέχει τις επικίνδυνες
          ουσίες που παρατίθενται στο παράρτημα II της εν λόγω οδηγίας. Ο περιορισμός αυτός
          δεν ισχύει για ορισμένες εξαιρούμενες εφαρμογές που αφορούν ειδικά τα
          ιατροτεχνολογικά προϊόντα και τα όργανα παρακολούθησης και ελέγχου και οι οποίες
          απαριθμούνται στο παράρτημα IV της εν λόγω οδηγίας.
   (2)    Οι κατηγορίες του ηλεκτρικού και ηλεκτρονικού εξοπλισμού στις οποίες εφαρμόζεται
          η οδηγία 2011/65/ΕΕ παρατίθενται στο παράρτημα I της εν λόγω οδηγίας.
   (3)    Το κάδμιο είναι ουσία που υπόκειται σε περιορισμό και παρατίθεται στο παράρτημα II
          της οδηγίας 2011/65/ΕΕ.
   (4)    Στις 3 Δεκεμβρίου 2015 η Επιτροπή έλαβε αίτηση, σύμφωνα με το άρθρο 5
          παράγραφος 3 της οδηγίας 2011/65/ΕΕ, για εξαίρεση προς συμπερίληψη στο
          παράρτημα IV της εν λόγω οδηγίας, σχετικά με τη χρήση καδμίου σε ορισμένες
          λυχνίες ανθεκτικών στην ακτινοβολία βιντεοκαμερών («η ζητηθείσα εξαίρεση»).
   (5)    Η αξιολόγηση του αιτήματος περιλάμβανε διαβουλεύσεις με τα ενδιαφερόμενα μέρη
          σύμφωνα με το άρθρο 5 παράγραφος 7 της οδηγίας 2011/65/ΕΕ.
   (6)    Το κάδμιο σε λυχνίες βιντεοκάμερας είναι απαραίτητο για την επίτευξη επαρκών
          οπτικών επιδόσεων και ικανοποιητικής ανοχής στην ακτινοβολία για βιντεοκάμερες
          που λειτουργούν σε περιβάλλοντα με υψηλή έκθεση σε ακτινοβολία, όπως οι
          πυρηνικοί σταθμοί ηλεκτροπαραγωγής και οι εγκαταστάσεις επεξεργασίας πυρηνικών
          αποβλήτων.
   (7)    Επί του παρόντος, δεν υπάρχουν διαθέσιμες στην αγορά εναλλακτικές λύσεις χωρίς
          κάδμιο που θα παρείχαν τον αναγκαίο συνδυασμό οπτικών επιδόσεων και επαρκούς
          αντοχής στην ακτινοβολία.
   8
          ΕΕ L 174 της 1.7.2011, σ. 88.
EL                                               4                                           EL
 ---pagebreak---    (8)   Λόγω της έλλειψης εναλλακτικών λύσεων, η υποκατάσταση ή η εξάλειψη του
         καδμίου για ορισμένες λυχνίες βιντεοκάμερας είναι ανέφικτη από επιστημονικής και
         τεχνικής πλευράς. Η εξαίρεση συνάδει με τον κανονισμό (ΕΚ) αριθ. 1907/2006 του
         Ευρωπαϊκού Κοινοβουλίου και του Συμβουλίου9 και, συνεπώς, δεν αποδυναμώνει την
         προστασία του περιβάλλοντος και της υγείας που παρέχεται απ’ αυτόν.
   (9)   Επομένως, είναι σκόπιμο να χορηγηθεί η ζητηθείσα εξαίρεση και να συμπεριληφθούν
         οι εφαρμογές που καλύπτονται από αυτήν στο παράρτημα IV της οδηγίας 2011/65/ΕΕ,
         όσον αφορά τον ηλεκτρικό και ηλεκτρονικό εξοπλισμό της κατηγορίας 9.
   (10)  Η ζητηθείσα εξαίρεση θα πρέπει να χορηγηθεί για διάρκεια 7 ετών από [την
         ημερομηνία δημοσίευσης της παρούσας οδηγίας στην Επίσημη Εφημερίδα], σύμφωνα
         με το άρθρο 5 παράγραφος 2 πρώτο εδάφιο της οδηγίας 2011/65/ΕΕ. Εάν ληφθούν
         υπόψη τα αποτελέσματα των συνεχιζόμενων προσπαθειών για την εξεύρεση
         αξιόπιστου υποκατάστατου, δεν είναι πιθανό η διάρκεια ισχύος της εξαίρεσης να έχει
         δυσμενείς επιπτώσεις στην καινοτομία.
   (11)  Επομένως, η οδηγία 2011/65/ΕΕ θα πρέπει να τροποποιηθεί αναλόγως,
   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
                                               Άρθρο 1
   Το παράρτημα IV της οδηγίας 2011/65/ΕΕ τροποποιείται σύμφωνα με το παράρτημα της
   παρούσας οδηγίας.
                                               Άρθρο 2
   1.      Τα κράτη μέλη εγκρίνουν και δημοσιεύουν, το αργότερο την [τελευταία ημέρα του
           5ου μήνα από την ημερομηνία έναρξης ισχύος της παρούσας οδηγίας] τις
           νομοθετικές, κανονιστικές και διοικητικές διατάξεις που είναι αναγκαίες για τη
           συμμόρφωση με την παρούσα οδηγία. Ανακοινώνουν αμέσως στην Επιτροπή το
           κείμενο των εν λόγω διατάξεων.
           Εφαρμόζουν τις διατάξεις αυτές από την [τελευταία ημέρα του 5ου μήνα από την
           ημερομηνία έναρξης ισχύος της παρούσας οδηγίας + 1 ημέρα].
           Οι διατάξεις αυτές, όταν θεσπίζονται από τα κράτη μέλη, αναφέρονται στην
           παρούσα οδηγία ή συνοδεύονται από παρόμοια αναφορά κατά την επίσημη
           δημοσίευσή τους. Οι λεπτομερείς διατάξεις για την αναφορά αυτή καθορίζονται από
           τα κράτη μέλη.
   2.      Τα κράτη μέλη ανακοινώνουν στην Επιτροπή το κείμενο των ουσιωδών διατάξεων
           εσωτερικού δικαίου τις οποίες θεσπίζουν στον τομέα που διέπεται από την παρούσα
           οδηγία.
                                               Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη
   Εφημερίδα της Ευρωπαϊκής Ένωσης.
   9
         Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης
         Δεκεμβρίου 2006, για την καταχώρηση, την αξιολόγηση, την αδειοδότηση και τους περιορισμούς των
         χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων
         (ΕΕ L 396 της 30.12.2006, σ. 1).
EL                                                 5                                                    EL
 ---pagebreak---                                          Άρθρο 4
   Η παρούσα οδηγία απευθύνεται στα κράτη μέλη.
   Βρυξέλλες, 17.12.2019
                                           Για την Επιτροπή
                                           Η Πρόεδρος
                                           Ursula von der LEYEN
EL                                           6                  EL
 ---documentbreak---                             ΕΥΡΩΠΑΪΚΗ
                            ΕΠΙΤΡΟΠΗ
                                                  Βρυξέλλες, 17.12.2019
                                                  C(2019) 9071 final
                                                  ANNEX
                                      ΠΑΡΑΡΤΗΜΑ
                                           της
                        κατ' εξουσιοδότηση οδηγίας της Επιτροπής
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του
         Συμβουλίου όσον αφορά εξαίρεση για τη χρήση καδμίου σε ορισμένες λυχνίες
                       ανθεκτικών στην ακτινοβολία βιντεοκαμερών
EL                                                                                    EL
 ---pagebreak---                                        ΠΑΡΑΡΤΗΜΑ
   Στο παράρτημα IV της οδηγίας 2011/65/ΕΕ προστίθεται το ακόλουθο σημείο 44:
   «44.       Κάδμιο σε λυχνίες ανθεκτικών στην ακτινοβολία βιντεοκαμερών, σχεδιασμένες
              για κάμερες με κεντρική ανάλυση που υπερβαίνει τις 450 τηλεοπτικές γραμμές,
              οι οποίες χρησιμοποιούνται σε περιβάλλοντα με έκθεση σε ιοντίζουσα
              ακτινοβολία άνω των 100 Gy/ώρα και συνολική δόση που υπερβαίνει τα 100
              kGy.
              Ισχύει για την κατηγορία 9. Λήγει την [τελευταία ημέρα του 84ου μήνα από τη
              δημοσίευση της παρούσας οδηγίας στην Επίσημη Εφημερίδα].»
EL                                            1                                           EL